46. ΝΟΜΟΘΕΤ. ΔΙΑΤΑΓΜΑ υπ' αριθ.776 της 30/31 Δεκ. 1970 (ΦΕΚ Α' 290) Περί τακτοποιήσεως δοσοληψιών Δημοσίου και Τραπέζης της Ελλάδος και κυρώσεώς της από 18 Φεβρ. 1963 συμβάσεως μεταξύ του Ελληνικού Δημοσίου και της Τραπέζης της Ελλάδος. Άρθρ.1.-(Αντικαθίσταται το άρθρ. 1 του Α.Ν. 186/67, τόμ. 26 σελ. 128,25). Άρθρ.2.-(Αντικαθίσταται η παρ. 2 του άρθρου μόνου Ν.Δ. 151/1969, ανωτ. αριθ. 41). Άρθρ.3.-Κυρούται η από 18.2.1963 σύμβασις μεταξύ Ελληνικού Δημοσίου και Τραπέζης της Ελλάδος "περί τροποποιήσεως της τελευταίας παραγράφου του άρθρ. 2 της από 30.12.55 συμβάσεως μεταξύ Κράτους και Τραπέζης της Ελλάδος, ειδικώς όσον αφορά το επιτόκιον, το καταβαλλόμενον υπό του Κράτους προς την Τράπεζαν, επί του χρεωστικού υπολοίπου του λογαριασμού "Ελληνικόν Δημόσιον-τρεχούμενος λογαριασμός χρηματοδοτήσεως προμηθειών καταναλωτικών αγαθών έχουσα ούτω: ΣΥΜΒΑΣΙΣ Εν Αθήναις σήμερον την 18ην Φεβρ. 1963 μεταξύ του Ελληνικού Δημοσίου, εκπροσωπουμένου υπό του Υπουργού των Οικονομικών Σπύρου Ι. Θεοτόκη, αφ' ενός, και της Τραπέζης της Ελλάδος, εκπροσωπουμένης υπό του Διοικητού αυτής Ξενοφώντος Ευθ. Ζολώτα αφ' ετέρου, συμφωνούνται τα επόμενα: Η τελευταία παράγραφος του άρθρ. 2 της από 30.12.55 συμβάσεως, δι' ης καθωρίζετο ότι ο λογαριασμός "Ε.Δ. τρεχούμενος Λογαριασμός Χρηματοδοτήσεως Προμηθειών Καταναλωτικών Αγαθών" θα είναι έντοκος προς 1% ετησίως, τροποποιείται ως κατωτέρω: Δια το μέχρι δραχμών ενός δισεκατομμυρίου τμήμα του εκάστοτε χρεωστικού υπολοίπου του κατά τα ανωτέρω λογαριασμού δεν θα λογίζεται τόκος δια το πέραν του ενός δισεκατομμυρίου και μέχρι δραχμών πέντε δισεκατομμυρίων τμήμα αυτού θα λογίζεται επιτόκιον προς 1/2% ετησίως, δια δε το άνω των πέντε δισεκατομμυρίων τοιούτον θα λογίζεται επιτόκιον προς 1% ετησίως. Η παρούσα σύμβασις, ης η ισχύς άρχεται από 1ης Ιουλ. 1962 συνετάγη εις διπλούν, θέλει δε κυρωθή διά νόμου και υποβληθή εις την Γενικήν Συνέλευσιν των μετόχων προς έγκρισιν. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 